The Master (ταινία, 2012)

Το The Master είναι αμερικανική δραματική ταινία 2012, σε σκηνοθεσία, σενάριο και παραγωγή του Πολ Τόμας Άντερσον. Πρωταγωνιστούν οι Χοακίν Φίνιξ, Φίλιπ Σέιμουρ Χόφμαν και Έιμι Άνταμς. Η ταινία διηγείται τη ζωή του Φρέντι Κουέλ, ενός βετεράνου του Β' Παγκοσμίου Πολέμου, ο οποίος παλεύει να προσαρμοστεί σε μια μεταπολεμική κοινωνία. Θα γνωρίσει τον Λάνκαστερ Ντοντ, τον ηγέτη ενός κινήματος γνωστό ως "Ο Σκοπός", ο οποίος θα δει κάτι στον Κουέλ και θα τον δεχτεί στο κίνημα. Μαζί ταξιδεύουν κατά μήκος της ανατολικής ακτής για να διαδώσουν τις διδασκαλίες.

Την παραγωγή της ταινίας ανέλαβαν οι εταιρές Annapurna Pictures και Ghoulardi Film Company και τη διανομή η Weinstein Company. Τη διεύθυνση φωτογραφίας ανέλαβε ο Μιχάι Μαλάιμαρ, τη μουσική της ταινίας ο Τζόνι Γκρίνγουντ, μέλος του συγκροτήματος Radiohead και το μοντάζ οι Λέσλι Τζόουνς και Πίτερ ΜακΝάλτι. Η ταινία είναι μερικώς εμπνευσμένη από τον ιδρυτή της Σαϊεντολογίας Λ. Ρον Χάμπαρντ, από πρώιμα σεναριακά προσχέδια της προηγούμενης ταινίας του Άντερσον Θα Χυθεί Αίμα (There Will Be Blood, 2007), από ιστορίες του ηθοποιού Τζέισον Ρόμπαρντς κατά τη θητεία του στο Ναυτικό την περίοδο του πολέμου και από τη ζωή του συγγραφέα Τζον Στάινμπεκ.

Η πρεμιέρα της ταινίας πραγματοποιήθηκε την 1η Σεπτεμβρίου 2012 στο Διεθνές Φεστιβάλ Κινηματογράφου Βενετίας όπου έλαβε τα βραβεία FIPRESCI Καλύτερης Ταινίας, Ασημένιου Λέοντα και Volpi Cup Καλύτερου Ηθοποιού για τις ερμηνείες των Φίνιξ και Χόφμαν. Κυκλοφόρησε στους κινηματογράφους στις 14 Σεπτεμβρίου 2012, αποσπώντας διθυραμβικά σχόλια από τους κριτικούς. Έλαβε τρεις υποψηφιότητες για Όσκαρ στις κατηγορίες Α' Ανδρικού Ρόλου για την ερμηνεία του Χοακίν Φίνιξ και Β' Ανδρικού και Γυναικείου Ρόλου για τις ερμηνείες των Φίλιπ Σέιμουρ Χόφμαν και Έιμι Άνταμς αντίστοιχα.

Ηθοποιοί και Χαρακτήρες
 Χοακίν Φίνιξ στο ρόλο του Φρέντι Κουέλ
 Φίλιπ Σέιμουρ Χόφμαν στο ρόλο του Λάνκαστερ Ντοντ
 Έιμι Άνταμς στο ρόλο της Πέγκι Ντοντ
 Άμπιρ Τσίλντερς στο ρόλο της Ελίζαμπεθ Ντοντ
 Τζέσι Πλίμονς στο ρόλο του Βαλ Ντοντ
 Ράμι Μάλεκ στο ρόλο του Κλαρκ
 Λόρα Ντερν στο ρόλο της Έλεν Σάλιβαν
 Μάντισεν Μπίτι στο ρόλο της Ντόρις Σόλσταντ
 Λίνα Έντρε στο ρόλο της Κυρίας Σόλσταντ
 Κέβιν Τζ. Ο' Κόνορ στο ρόλο του Μπιλ Γουίλιαμ
 Έιμι Φέργκιουσον στο ρόλο της Μάρθα
 Τζόσουα Κλόουζ στο ρόλο του Γουέιν Γκρέγκορι
 Πάτι ΜακΚόρμακ στο ρόλο της Μίλντρεντ Ντράμοντ

Παραγωγή
Σενάριο
Το Δεκέμβριο του 2009 ανακοινώθηκε ότι ο Πολ Τόμας Άντερσον έγραφε ένα σενάριο σχετικό με τον ιδρυτή μιας νέας θρησκευτικής οργάνωσης (παρόμοιας με τη Σαϊεντολογία), τον οποίο θα υποδυόταν ο Φίλιπ Σέιμουρ Χόφμαν. Ένας συνεργάτης του Άντερσον δήλωσε ότι ο σκηνοθέτης είχε την ιδέα για την ταινία 12 χρόνια. Η ιδέα του ήρθε αφού διάβασε ένα απόσπασμα ότι η περίοδος μετά τον πόλεμο είναι μια παραγωγική περίοδος για την άνθιση πνευματικών κινημάτων. Όταν ξεκίνησε να γράφει το σενάριο ο Άντερσον, δεν είχε ιδέα που πήγαινε ή πως θα κατέληγε αλλά συνέχισε να εργάζεται πάνω σε αυτό. Για να γράψει το σενάριο, συνδύασε αχρησιμοποιήτες σκηνές από πρώιμα σεναριακά προσχέδια της ταινίας Θα χυθεί αίμα (There Will Be Blood, 2007), ιστορίες που του διηγήθηκε ο ηθοποιός Τζέισον Ρόμπαρντς στο πλατό της ταινίας Μανόλια (Magnolia, 1999) από την περιόδο της θητείας του στο Ναυτικό κατά τη διάρκεια του πολέμου και ιστορίες εμπνευσμένες από τη ζωή του συγγραφέα Τζον Στάινμπεκ και του ιδρυτή της Σαϊεντολογίας Λ. Ρον Χάμπαρντ.

Κάστινγκ
Ανακινώθηκε ότι ο Χόφμαν θα υποδυθεί τον πρωταγωνιστικό ρόλο του Λάνκαστερ Ντοντ μαζί με τον Τζέρεμι Ρένερ στο ρόλο του Φρέντι Κουέλ. Αργότερα έγινε γνωστό ότι ο Ρένερ δεν θα συμμετείχε στο πρότζεκτ και φήμες έκαναν λόγο για τον Τζέιμς Φράνκο να τον αντικαθιστά. Ο ρόλος τελικά κατέληξε στον Χοακίν Φίνιξ. Ο ρόλος της Πέγκι Ντοντ αρχικά προτάθηκε στη Ρις Γουίδερσπουν αλλά τελικά δόθηκε στην Έιμι Άνταμς. Για το ρόλο της κόρης του Ντοντ, οι Αμάντα Σέιφριντ, Έμμα Στόουν και Ντέμπορα Αν Γουόλ θεωρήθηκαν πιθανές αλλά τελικά κατέληξε στην πρωτοεμφανιζόμενη Άμπιρ Τσίλντερς.

Box office
Με προϋπολογισμό 35.000.000 δολάρια, η ταινία The Master έκανε άνοιγμα τριημέρου σε περιορισμένο κύκλωμα αιθουσών στην 7η θέση με 4,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 16,3 εκατομμύρια δολάρια και στον υπόλοιπο κόσμο συγκέντρωσε 11,8 εκατομμύρια δολάρια. Παγκοσμίως απέφερε 28,2 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Α' Ανδρικού Ρόλου Χοακίν Φίνιξ   Β' Ανδρικού Ρόλου Φίλιπ Σέιμουρ Χόφμαν   Β' Γυναικείου Ρόλου Έιμι Άνταμς   Χρυσές Σφαίρες  Α' Ανδρικού Ρόλου - Δράμα  Χοακίν Φίνιξ   Β' Ανδρικού Ρόλου Φίλιπ Σέιμουρ Χόφμαν   Β' Γυναικείου Ρόλου  Έιμι Άνταμς   Screen Actors Guild Awards  Καλύτερη Ανδρική Ερμηνεία σε Δευτεραγωνιστικό Ρόλο   Φίλιπ Σέιμουρ Χόφμαν  BAFTA  Α' Ανδρικού Ρόλου   Χοακίν Φίνιξ   Β' Ανδρικού Ρόλου Φίλιπ Σέιμουρ Χόφμαν   Β' Γυναικείου Ρόλου  Έιμι Άνταμς   Πρωτότυπο Σενάριο  Πολ Τόμας Άντερσον 

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 The Master στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής The Weinstein Company
Κατηγορία:Ταινίες του 2012
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες γυρισμένες στην Καλιφόρνια